Numru ta' persuni mietu wara splużjoni qawwija f'maħżen f'Avonmouth, viċin Bristol fl-Ingilterra. Is-servizzi tal-emerġenza li jinsabu fuq il-post qalu kif din l-isplużjoni kienet waħda qawwija u qalu li l-inċident huwa wieħed serju. Ritratti minn fuq ix-xena juru ħsarat estensivi f'tank fil-maħżen u anke daħna kbira ħierġa minn fuq il-post. Fuq il-post hemm diversi membri tat-tifi tan-nar, flimkien ma' ħelikopter sabiex ifittex għall-persuni rrappurtati nieqsa.